
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2738 

16 Δεκεμβρίου 2015 


ΑΠΟΦΑΣΕΙ Σ 

Αριθμ. 837/138350 

Έγκριση διάθεσης, κατανομή πίστωσης και λεπτομέρει¬ 
ες εφαρμογής του προγράμματος «Δίκτυο Γεωργικής 
Λογιστικής Πληροφόρησης» της Ευρωπαϊκής Ένωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 62 παρ. 2 του Ν. 4235/2014 «Διοικητικά 
μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α'32). 

β) Της υπουργικής απόφασης 125766/2004 Απόφαση 
εφαρμογής του Κοινοτικού προγράμματος Δίκτυο Γε- 
ωργικής Λογιστικής Πληροφόρησης (ΔΙΓΕΛΠ)» (Β'303). 

2. Των άρθρων 66, 67, 68, 77 και 91 του Ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ)- δημόσιο λογιστικό 
και άλλες διατάξεις» (Α'143). 

3. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, όπως κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α'98). 

4. Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α'116). 

5. Της απόφασης του Πρωθυπουργού Υ29/2015 «Ανά¬ 
θεση αρμοδιοτήτων στον Αναπληρωτή Υπουργού Οι¬ 
κονομικών Γεώργιο Χουλιαράκη» (Β'2168). 

6. Της υπουργικής απόφασης 2/2428/0026/2015 «Ορι¬ 
σμός πιστωτικών ιδρυμάτων, ως υπολόγων Χρηματικών 
Ενταλμάτων Προπληρωμής (ΧΕΠ)» (Β'40). 

7. Των τριών αποφάσεων της Επιτροπής Μέτρων Εξυ¬ 
γίανσης της Τράπεζας της Ελλάδος που ελήφθησαν 
κατά την 4η συνεδρίαση της 27.07.2012 (Β'2209). 

8. Την με αριθμ. πρωτ. 204/80908/20.07.2015 εισήγηση 
της Γενικής Διεύθυνσης Οικονομικών Υπηρεσιών του 
πρώην Υπουργείου Παραγωγικής Ανασυγκρότησης, Πε¬ 


ριβάλλοντος και Ενέργειας, του άρθρου 24, παράγραφος 
5, περίπτωση ε' του Ν. 4270/2014. 

9. Τον Κανονισμό (ΕΚ) αριθ. 1217/2009 του Συμβουλίου 
της 30ης Νοεμβρίου 2009 «για τη δημιουργία δικτύου 
γεωργικής λογιστικής πληροφόρησης όσον αφορά τα 
εισοδήματα και την οικονομική λειτουργία των γεωργι¬ 
κών εκμεταλλεύσεων στην Ευρωπαϊκή Κοινότητα» (κω- 
δικοποιημένη έκδοση) (1328, σ.27 της 15.12.2009), όπως 
τροποποιήθηκε και ισχύει. 

10. Το γεγονός ότι το πρόγραμμα χρηματοδοτείται 
ετησίως από την ΕΕ και ότι το 50% της ετήσιας αυτής 
χρηματοδότησης προκαταβάλλεται. 

11. Το γεγονός ότι από τις διατάξεις της παρούσας 
προκαλείται δαπάνη ύψους εννιακοσίων πενήντα επτά 
χιλιάδων ευρώ (957.000,00€) για την πληρωμή ισόποσης 
δαπάνης σε βάρος της πίστωσης του Προϋπολογισμού 
Εξόδων του Υπουργείου Αγροτικής Ανάπτυξης και Τρο¬ 
φίμων (Φορέας 29/Ειδικός Φορέας 110/ΚΑΕ 5329) οικονο¬ 
μικού έτους 2015, για την υλοποίηση του προγράμματος. 

12. Την απόφαση 174/8826/03.03.2015 (ΕΑΔ 236) με την 
οποία εγκρίθηκε δέσμευση πίστωσης ύψους εννιακο- 
σίων πενήντα επτά χιλιάδων ευρώ (957.000,00€) του 
πρώην Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας (ΑΔΑ ΩΝΟΠ465ΦΘΗ-ΘΨΚ), 
αποφασίζουμε: 

Αρθρο 1 

Έγκριση διάθεσης πίστωσης 

Εγκρίνουμε διάθεση πίστωσης ύψους έως εννιακοσίων 
πενήντα επτά χιλιάδων ευρώ (957.000,00€), για την πλη¬ 
ρωμή ισόποσης δαπάνης σε βάρος της πίστωσης του 
Προϋπολογισμού Εξόδων του Υπουργείου Αγροτικής 
Ανάπτυξης και Τροφίμων (Φορέας 29/Ειδικός Φορέας 
110/ΚΑΕ 5329) οικονομικού έτους 2015, για την υλοποί¬ 
ηση του προγράμματος (Δίκτυο Γ εωργικής Λογιστικής 
Πληροφόρησης» της Ευρωπαϊκής Ένωσης. 

Αρθρο 2 

Κατανομή πίστωσης 

Η ως άνω εγκεκριμένη πίστωση κατανέμεται ως ακο¬ 
λούθως: 

Ι.Έως εξακόσιες εξήντα εννέα χιλιάδες και εξήντα 
ευρώ (669.060,00€) για την κατ’ αποκοπή αμοιβή δικαι¬ 
ούχων γεωργικών εκμεταλλεύσεων για τα λογιστικά 
στοιχεία που παρείχαν το λογιστικό έτος 2013, σύμφωνα 
με το Παράρτημα I της παρούσας. 

2. Έως τέσσερις χιλιάδες και εξήντα ευρώ (4.060,00€) 
για την κατ’ αποκοπή αμοιβή δικαιούχων γεωργικών εκ¬ 
μεταλλεύσεων για τα λογιστικά στοιχεία που παρείχαν 
το λογιστικό έτος 2012, σύμφωνα με το Παράρτημα II 
της παρούσας. 

3. Έως χίλια εκατόν είκοσι ευρώ (1.120,00€) για την κατ’ 
αποκοπή αμοιβή δικαιούχων γεωργικών εκμεταλλεύσε¬ 
ων για τα λογιστικά στοιχεία που παρείχαν το λογιστικό 
έτος 2011, σύμφωνα με το Παράρτημα III της παρούσας. 

4. Έως διακόσιες εξήντα χιλιάδες ευρώ (260.000,00€) 
για την επιτόπια συλλογή των λογιστικών στοιχείων από 
υπαλλήλους των Περιφερειών/Περιφερειακών Ενοτήτων, 
σύμφωνα με το Παράρτημα IV της παρούσας. 

5. Έως δώδεκα χιλιάδες ευρώ (12.000,00€), συμπερι¬ 
λαμβανομένου του Φ.Π.Α., για την προμήθεια των ακό¬ 
λουθων λογισμικών: παροχής απομακρυσμένης βοήθει¬ 
ας, εξ αποστάσεως εκπαίδευσης, εργαλείου χρήσης 
δομημένης γλώσσας διατύπωσης ερωτήσεων σε ετερο¬ 
γενή περιβάλλοντα βάσεων δεδομένων, εργαλείου μετα¬ 
τροπής υπολογιστικών φύλλων σε κώδικα ιστοσελίδων 
και των νέων εκδόσεων των Θαυεε, δίαία και ΟχΜθΙποε. 

6. Έως δέκα χιλιάδες και εφτακόσια εξήντα ευρώ 
(10.760,00€) για τις μετακινήσεις στο εσωτερικό και στο 
εξωτερικό των υπαλλήλων του Τμήματος Τεκμηρίωσης 
και Αγροτικής Στατιστικής, σύμφωνα με τις αρμοδιότη¬ 
τες του Τμήματος. 

Άρθρο 3 

Λεπτομέρειες εφαρμογής 

Καθορίζουμε ως ακολούθως τις λεπτομέρειες εφαρ¬ 
μογής της παρούσας απόφασης: 

1. Αναφορικά με τις πιστώσεις των 669.060,00€, 
4.060,00€ και 1.120,00€ των παραγράφων (1), (2) και (3) 
αντίστοιχα του άρθρου (2) της παρούσας ισχύουν τα 
ακόλουθα: 

α) Η κατ’ αποκοπή αμοιβή ανά δικαιούχο είναι σύμ¬ 
φωνη με τα οριζόμενα στα Παραρτήματα I, II και III της 
παρούσας. 

β) Για την καταβολή της δαπάνης θα εκδοθεί από 
το Υπουργείο Αγροτικής Ανάπτυξης και Τροφίμων 
Χρηματικό Ένταλμα Προπληρωμής (ΧΕΠ) στο όνομα 
της Τράπεζας Πειραιώς/ΑΤΕόαηΚ ως α' υπολόγου, με 
β' υπόλογο που θα ορισθεί από τη Γ ενική Διεύθυνση 
Οικονομικών Υπηρεσιών του Υπουργείου Αγροτικής 
Ανάπτυξης και Τροφίμων. 

γ) Οι πληρωμές θα γίνουν με πίστωση λογαριασμού 
των δικαιούχων, που μπορεί να είναι προσωπικός ή να 
τον εμφανίζει ως συνδικαιούχο. Σε περίπτωση που ο 
δικαιούχος δεν διαθέτει τέτοιου είδους λογαριασμό, 
και προκειμένου να καταστεί δυνατή η πληρωμή του, 
υποχρεούται να αποκτήσει. 

δ) Σε κάθε πιστούμενο λογαριασμό δικαιούχου ο 
ανάδοχος της πληρωμής υποχρεούται να εγγράφει ως 
αιτολόγηση την αντίστοιχη της ονομαστικής κατάστα¬ 
σης πληρωμής των δικαιούχων που θα του διαβιβαστεί 
(Υπόδειγμα I). 


ε) Η αμοιβή της προμήθειας του αναδόχου της πλη¬ 
ρωμής θα βαρύνει τους δικαιούχους. 

στ) Σύμφωνα με τις κείμενες διατάξεις επί του ποσού 
της αμοιβής της προμήθειας του αναδόχου της πλη¬ 
ρωμής, για το οποίο θα εκδοθεί παραστατικό πώλησης 
σύμφωνα με τον Ν. 4308/2014 «Ελληνικά Λογιστικά Πρό¬ 
τυπα, συναφείς ρυθμίσεις και άλλες διατάξεις» (Α'251), 
οφείλονται οι νόμιμες κρατήσεις και φόρος 8%. 

ζ) Κατά την απόδοση λογαριασμού του ΧΕΠ το αδιά¬ 
θετο υπόλοιπο θα κατατεθεί στην αρμόδια ΔΟΥ και δεν 
επιτρέπεται να γίνει συμψηφισμός με το ποσό άλλου 
ΧΕΠ που αφορά το αυτό ή άλλο προϊόν. 

η) Ως δικαιολογητικά απόδοσης λογαριασμού του ΧΕΠ 
ορίζονται τα ακόλουθα: 
αα) Τα Παραρτήματα I, II και III της παρούσας, 
ββ) Ονομαστική κατάσταση πληρωμής των δικαιού¬ 
χων βεβαιωμένη από τον καθ’ ύλην αρμόδιο Υπάλληλο 
και θεωρημένη από Προϊστάμενό του, σύμφωνα με το 
Υπόδειγμα I. 

γγ) Ονομαστική κατάσταση εκτελεσθείσας πληρω¬ 
μής των δικαιούχων επικυρωμένη από τον ανάδοχο της 
πληρωμής. 

δδ) Τα διπλότυπα απόδοσης της ως άνω παραγράφου 
(στ) του αυτού άρθρου της παρούσας. 

εε) Το διπλότυπο είσπραξης της ως άνω παραγράφου 
(ζ) του αυτού άρθρου της παρούσας. 

2. Αναφορικά με την πίστωση των 260.000,00€ της πα¬ 
ραγράφου (4) του άρθρου (2) της παρούσας η καταβολή 
θα γίνει με ισόποση μεταφορά πίστωσης στον ΚΑΕ 5387 
του Υπουργείου Αγροτικής Ανάπτυξης και Τροφίμων. 

3. Αναφορικά με την πίστωση των 12.000,00€ της πα¬ 
ραγράφου (5) του άρθρου (2) της παρούσας ισχύουν 
τα ακόλουθα: 

α) Η εξειδίκευση των λογισμικών θα γίνει από τις αρ¬ 
μόδιες Υπηρεσίες του Υπουργείου Αγροτικής Ανάπτυξης 
και Τροφίμων. 

β) Στην ως άνω πίστωση συμπεριλαμβάνεται και η 
τυχόν εκπαίδευση των χρηστών. 

γ) Οι προμήθειες θα γίνουν σύμφωνα με το Π.δ. 
118/2007 «Κανονισμός Προμηθειών Δημοσίου (Κ.Π.Δ.)» 
(ΑΊ50). 

4. Αναφορικά με τις πιστώσεις των 10.760,00€ και 
260.000,00€ των παραγράφων 4 και 6 του άρθρου (2) 
της παρούσας θα ισχύσουν οι διατάξεις της υποπαρα- 
γράφου Δ.9. του άρθρου 2 του Ν. 4336/2015 «Συνταξι- 
οδοτικές διατάξεις - Κύρωση του Σχεδίου Σύμβασης 
Οικονομικής Ενίσχυσης από τον Ευρωπαϊκό Μηχανισμό 
Σταθερότητας και ρυθμίσεις για την υλοποίηση της 
Συμφωνίας Χρηματοδότησης» (Α' 94) και Ν. 3399/2005 
«Ρυθμίσεις θεμάτων αρμοδιότητας του Υπουργείου 
Αγροτικής Ανάπτυξης και Τροφίμων- Προσαρμογή στη 
νέα Κ.Α.Π. και άλλες διατάξεις» (Α' 255), όπως αυτές 
ισχύουν. 

Ποσό 

(€) 












Αιτιολόγηση (*) 

(2 ψηφία μετά το ΔΙΓΕΛΠ) 

ΔΙΓΕΛΠ_ _ 

ΔΙΓΕΛΠ_ _ 

π 

ΔΙΓΕΛΠ_ _ 

ΔΙΓΕΛΠ_ _ 

ΔΙΓΕΛΠ. . 

ΔΙΓΕΛΠ. 

ΔΙΓΕΛΠ 

ΔΙΓΕΛΠ. 

Ε 

< 

ΣΥΝΟΛΟ 

Αριθμός Τραπεζικού Λογαριασμού-ΙΒΑΝ 
(25 ψηφία μετά το ΟΚ.) 

(*) Τα δύο ψηφία αντιστοιχούν στα δύο τελευταία ψηφία του λογιστικού έτους για το οποίο ο δικαιούχος παρείχε δεδομένα της εκμετάλλευσής 
Παράδειγ μα: Στην περίπτωση που ο δικαιούχος παρείχε δεδομένα για το λογιστικό έτος 2013, τότε ως αιτιολόγηση αναγράφεται ΔΙΓΕΛΠ13. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 11 Δεκεμβρίου 2015 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 


ΓΕΩΡΓΙΟΣ ΧΟΥΛΙΑΡΑΚΗΣ 


ΕΥΑΓΓΕΛΟΣ ΑΠΟΣΤΟΛΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










